Nr. 7075/23.06.2021

**CĂTRE INSTITUȚIA PREFECTULUI – JUDEȚUL BUZĂU**

***În atenția Serviciului Afaceri Europene, Relații Internaționale, Dezvoltare Economică, Strategii Guvernamentale, Servicii Deconcentrate, Situații de Urgență***

Ca răspuns la solicitarea dumneavoastră, înregistrată cu nr. 7075/10.06.2021 la ISJ Buzău, vă transmitem Raportul privind evaluarea planului teritorial comun de acțiune pentru creșterea gradului de siguranță a elevilor și personalului didactic și prevenirea delicvenței juvenile în incinta și în zonele adiacente unităților de învățământ preuniversitar.

Cu stimă,

Inspector Școlar General,

Prof. Ionel MEIROȘU

Inspector pentru educație permanentă

și activități extrașcolare,

Prof. Elena SUDITU

**Raport privind evaluarea planului teritorial comun de acțiune**

**pentru creșterea gradului de siguranță a elevilor și personalului didactic și prevenirea delicvenței juvenile în incinta și în zonele adiacente unităților de învățământ preuniversitar**

La începutul anului școlar 2020-2021, la nivelul județului Buzău a fost încheiat Planul Teritorial Raport privind evaluarea planului teritorial comun de acțiune pentru creșterea gradului de siguranță a elevilor și personalului didactic și prevenirea delicvenței juvenile în incinta și în zonele adiacente unităților de învățământ preuniversitar, care responsabilizează instituțiile partenere în vederea optimizării organizării și funcționării sistemului de asigurare a protecției școlare, a elevilor și personalului didactic. Instituțiile partenere în implementarea Planului la nivelul județului sunt: Instituția Prefectului – județul Buzău, Consiliul Județean Buzău, Inspectoratul de Poliție Județean Buzău, Inspectoratul de Jandarmi Județean Buzău, Inspectoratul pentru Situații de Urgență *Neron Lupașcu* al județului Buzău și Inspectoratul Școlar Județean Buzău.

Obiectivele generale ale Planului Teritorial Comun de Acțiune sunt:

* Eficientizarea capacității instituționale de prevenire și combatere a violenței în unitățile de învățământ preuniversitar;
* Monitorizarea modului în care este realizată siguranța școlară la nivel național și derularea de activități pentru soluționarea problemelor de securitate fizică din unitățile de învățământ preuniversitar;
* Însușirea reglementărilor de intervenție, aplicabile unităților de învățământ preuniversitar;
* Actualizarea datelor privind rețeaua unităților de învățământ preuniversitar la nivel național, identificarea și evaluarea infrastructurii referitoare la siguranța școlară în contextul actual.

În vederea atingerii acestor obiective, Inspectoratul Școlar Județean Buzău a desfășurat următoarele activități:

* A colaborat cu Instituția Prefectului – județul Buzău în vederea realizării, la nivel teritorial, a unui sistem eficient de cooperare cu instituțiile responsabile în domeniul sanitar pentru monitorizarea și evaluarea evoluției pandemiei de COVID-19, în vederea sprijinirii procesului decizional cu privire la modalitatea de funcționare a unităților de învățământ preuniversitar;
* A colaborat cu Instituția Prefectului – județul Buzău în vederea adaptării prevederilor PNCA la nivel județean prin elaborarea, diseminarea și aplicarea PTCA;
* Una dintre prioritățile acestui an școlar a fost reprezentată de siguranța sanitară a beneficiarilor direcți ai serviciilor educaționale. În acest sens, Inspectoratul Școlar Județean Buzău a organizat, împreună cu partenerii PTCA, în toate liceele din județul Buzău, Caravana vaccinării. De asemenea, a fost asigurată respectarea normativelor care au avut ca scop prevenirea și combaterea răspândirii virusului SARS-CoV-2;
* În deplină siguranță, au fost desfășurate, în semestrul II al anului școlar curent, diverse activități extrașcolare. Dintre acestea amintim: Ziua Eroilor, la care au participat 10 501 elevi, respectiv 565 cadre didactice, Ziua Copilului, la care au participat 9 452 elevi, respectiv 424 cadre didactice, precum și o serie de activități de prevenire a traficului de persoane și a consumului de droguri și tutun, la care au participat 15 793 de elevi, respectiv 792 cadre didactice;
* A organizat în parteneriat cu Inspectoratul de Poliție Județean Buzău, Centrul Județean de Resurse și de Asistență Educațională Buzău, Centrul de Prevenire, Evaluare și Consiliere Antidrog Buzău și Direcția Generală de Asistență Socială și Protecția Copilului Buzău, în semestrul II al anului școlar curent, 3 sesiuni de dezbatere pe tema *Siguranța în mediul școlar*; la dezbatere au participat directorii unităților școlare din județul Buzău, consilierii școlari CJRAE, consilierii educativi și reprezentanți ai elevilor;
* A organizat, în perioada 25 - 27.05.2021, în parteneriat cu Centrul de Prevenire, Evaluare și Consiliere Antidrog Buzău, *Ziua mondială fără tutun*; în această perioadă, la nivelul unităților de învățământ s-au organizat sesiuni de informare cu privire la efectele nocive ale tutunului; numărul elevilor care au participat la aceste sesiuni a fost de 567;
* În parteneriat cu Centrul de Prevenire, Evaluare și Consiliere Antidrog Buzău, a inițiat și monitorizat organizarea, în data de 19.11.2021, a 349 de activități de prevenire a consumului de tutun, susținute de 345 cadre didactice; la aceste activități au participat 8971 de elevi;
* A sprijinit Inspectoratul de Poliție Județean în activitatea de monitorizare a diseminării și aplicării PLCA în fiecare unitate de învățământ preuniversitar în baza PNCA/PTCA;
* S-a asigurat că la nivelul fiecărei unități școlare cu sau fără personalitate juridică există un registru special desinat ținerii evidenței acțiunilor punctuale desfășurate de personalul din cadrul structurilor cu atribuții în domeniul siguranței școlare;
* A diseminat, în rândul conducerilor unităților școlare și al coordonatorilor educativi, în cadrul ședințelor organizate, monitorizarea implementării măsurilor prevăzute în PTCA;
* A centralizat informațiile cu privire la infrastructura referitoare la siguranța școlară prin crearea evidenței actualizate a unităților de învățământ și transmiterea acesteia către structurile competente;
* Au fost verificate, în cadrul inspecțiilor tematice, regulamentele de ordine interioară ale unităților școlare;
* S-a asigurat că unitățile de învățământ colaborează eficient cu structurile cu atribuții în domeniul ordinii publice (poliție, jandarmerie, poliție locală);
* S-a asigurat că la nivelul fiecărei unități de învățământ s-a constituit Comisia pentru prevenirea și eliminarea violenței, a faptelor de corupție și discriminării în mediul școlar și promovarea interculturalității, a constituit o bază de date cu responsabilii și membrilor acestor comisii și a transmis această bază de date către Inspectoratul de Poliție Județean Buzău;
* A transmis, către instituțiile partenere în implementarea PTCA, un raport cu date referitoare la numărul de elevi are au fost victime ale bullying-ului în anul școlar 2019-2020 și activitățile derulate la nivelul unităților școlare în scopul prevenirii fenomenului bullying;
* A organizat, în parteneriat cu Organizația PARTIR din Cluj-Napoca, 4 webinarii adresate cadrelor didactice din județul Buzău cu tema: *Rădăcinile Bullying-ului. Rupând cercul suferinței*; la webinarii au participat 124 cadre didactice din județ;
* A centralizat și monitorizat cele 349 de activități proiectate și organizate de unitățile de unitățile de învățământ din județul Buzău, în anul școlar 2020-2021, cu scopul de a preveni fenomenul bullying;
* A sprijinit și monitorizat derularea campaniilor/programelor de prevenire a traficului de persoane și a violenței în mediul școlar preuniversitar organizate în anul școlar 2020-2021;
* În cadrul inspecțiilor școlare, s-a asigurat că tematica orelor de curs cuprinde și conținuturi de natură juridică adaptate nivelului de studiu și vârstei elevilor, prin care beneficiarii serviciilor educaționale ale unităților de învățământ preuniversitar din județul Buzău să conștientizeze drepturile, obligațiile și consecințele faptelor ilegale;
* Conducerea ISJ Buzău a participat la toate ședințele de analiză organizate cu scopul evaluării măsurilor dispuse și a activităților desfășurate în vederea ajustării direcțiilor de urmat pentru maximizarea capacității instituționale de diminuare a fenomenului infracțional în mediul școlar preuniversitar.

Anexa 1. la PNCA nr. 112708 din 20.08.2020

Perioada 09.02.2021 – 16.06.2021

|  |  |  |  |  |  |
| --- | --- | --- | --- | --- | --- |
| Indicatori | Urban | | Rural | | Total |
| Unitate școlară - formă de proprietate | Publică | Privată | Publică | Privată |
| 1. Numărul total al unităților de învățământ din aria de competență | 96 | 9 | 364 | 1 | 470 |
| - grădinițe | 42 | 3 | 169 | 1 | 215 |
| Nr. elevi | 4083 | 118 | 4496 | 58 | 8755 |
| - școli gimnaziale | 25 | 0 | 189 | 0 | 214 |
| Nr. elevi | 11846 | 0 | 18419 | 0 | 30265 |
| - licee, colegii, etc | 29 | 6 | 6 | 0 | 41 |
| Nr. elevi | 19696 | 1355 | 1624 | 0 | 22675 |
| 2. Numărul unităților de învățământ preuniversitar asigurate cu pază | 70 | 7 | 35 | 0 | 112 |
| - pază proprie | 30 | - | 23 | - | 53 |
| - pază cu societăți specializate | 13 | 4 | 7 | - | 24 |
| - pază mixtă | 27 | 3 | 5 | - | 35 |
| 3. Numărul unităților de învățământ care nu au niciun fel de pază | 4 | 0 | 153 | 0 | 157 |
| 4. Numărul unităților de învățământ preuniversitar dotate cu sisteme de supraveghere video | 94 | 9 | 349 | 1 | 453 |
| - în interior (exclusiv) | 27 | 3 | 76 |  | 106 |
| - în exterior (exclusiv) | 7 | 2 | 112 |  | 121 |
| - interior și exterior | 60 | 4 | 161 | 1 | 226 |
| 5. Numărul de școli cu plan de siguranță al școlii | 76 | 2 | 151 | - | 229 |
| 6. Numărul de școli cu plan de pază aprobat de poliție | 76 | 2 | 151 | - | 229 |
| 7. Numărul de școli care au încheiat acorduri de cooperare privind siguranța școlară | 78 | 3 | 146 | 1 | 228 |
| 8. Numărul de școli cu registre ale incidentelor | 96 | 9 | 364 | 1 | 470 |
| 9. Numărul de unități de învățământ care nu au gard împrejmuitor | 3 | 2 | 9 | - | 14 |
| 10. Numărul de unități de învățământ amplasate într-o zonă iluminată necorespunzător | 1 | - | 25 | - | 26 |
| 11. Numărul de unități de învățământ amplasate într-o zonă periferică/izolată | 13 | - | 12 | - | 25 |
| 12. Numărul de clădiri ale unităților de învățământ (în care își desfășoară activitatea școlară) care au autorizații de securitate la incendii | 43 | 3 | 100 | - | 146 |
| 13. Numărul de clădiri ale unităților de învățământ (în care își desfășoară activitatea școlară) care funcționează fără deținerea autorizației de securitate la incendiu | 35 | - | 84 | - | 119 |
| 14. Numărul de clădiri ale unităților de învățământ (în care își desfășoară activitatea școlară) care sunt echipate cu hidranți interiori/exteriori de incendiu | 3 | - | - | - | 3 |
| 15. Numărul de clădiri ale unităților de învățământ (în care își desfășoară activitatea școlară) care sunt echipate cu instalații de detectare, semnalizare și alarmare | 41 | 2 | 52 | - | 95 |
| 16. Numărul de clădiri ale unităților de învățământ (în care se desfășoară activitatea școlară) care au asigurat iluminat de securitate pentru evacuare | 43 | 3 | 100 | - | 146 |
| 16.1. Numărul unităților de alimentație publică amplasate în imediata vecinătate a unităților școlare, care cad sub incidența H.G. nr. 128/1994 | 37 | 1 | 125 | - | 163 |
| 17. Numărul de informări adresate instituțiilor cu atribuții specifice privind siguranța școlară (consiliul județean, primărie etc.) | 1 | - | 12 | - | 13 |

|  |  |  |  |
| --- | --- | --- | --- |
| Anexa nr. 2 la PNCA nr. 112708 din 20.08.2020  GRILA NR. 1\*  Perioada 09.02.2021 – 16.06.2021 | | | |
| INDICATORI | **TOTAL** | **Urban** | **Rural** |
| Număr de elevi care nu frecventează cursurile și au situația neîncheiată, din care: | 1099 | 462 | 637 |
| - şcoli primare/gimnaziale | 788 | 194 | 594 |
| Număr de elevi care nu frecventează cursurile și au situația neîncheiată, din care: |  |  |  |
| - şcoli primare/gimnaziale |  |  |  |
| Număr de elevi reintegrați, din care: | 48 | 31 | 17 |
| - școli primare/gimnaziale | 44 | 27 | 17 |
| Număr de elevi exmatriculaţi (doar pentru clasele XI-XII) pentru acte de indisciplină: | 1 | 1 | 0 |

|  |
| --- |
| Anexa nr. 2 la PNCA nr. 112708 din 20.08.2020  GRILA NR. 2\*  Perioada 09.02.2021 – 16.06.2021 |

|  |  |  |  |  |  |  |
| --- | --- | --- | --- | --- | --- | --- |
| **INDICATORI** | **TOTAL** | | **Urban** | | **Rural** | |
| **lei** | **unități învățământ** | **lei** | **unități învățământ** | **lei** | **unități învățământ** |
| Suma TOTALĂ alocată pentru creșterea gradului de siguranță, în perioada de referinţă: | 236793 | 48 | 109588 | 29 | 131025 | 26 |
| -        grădiniţe | 13394 | 7 | 16694 | 7 | 0 | 0 |
| -        şcoli primare/gimnaziale | 151140 | 32 | 33040 | 8 | 118100 | 24 |
| -        licee, colegii, etc. | 72259 | 9 | 59854 | 14 | 12925 | 2 |
| Suma alocată pentru asigurarea cu pază a unităților de învățământ preuniversitare, în perioada de referinţă: | 504186 | 32 | 413656 | 20 | 90530 | 12 |
| -        grădiniţe | 30720 | 7 | 21710 | 4 | 9010 | 3 |
| -        şcoli primare/gimnaziale | 157004 | 10 | 101219 | 4 | 55785 | 6 |
| -        licee, colegii, etc. | 316462 | 15 | 290727 | 12 | 25735 | 3 |
| Suma alocată pentru împrejmuirea cu gard a unităţilor de învăţământ preuniversitar în perioada de referinţă: | 52546 | 6 | 156 | 1 | 52390 | 5 |
| -        grădiniţe | 0 | 0 | 0 | 0 | 0 | 0 |
| -        şcoli primare/gimnaziale | 52390 | 5 | 0 | 0 | 52390 | 5 |
| -        licee, colegii, etc. | 156 | 1 | 156 | 1 | 0 | 0 |
| Suma alocată pentru achiziționarea sau mentenanța sistemului de supraveghere audio-video pentru unitățile de învățământ: | 347487 | 97 | 224480 | 53 | 123007 | 44 |
| - grădinițe | 56874 | 35 | 34883 | 20 | 21991 | 15 |
| -        şcoli primare/ gimnaziale | 181747 | 42 | 82466 | 14 | 99281 | 28 |
| -        licee, colegii, etc. | 108866 | 20 | 107131 | 19 | 1735 | 1 |